कर’नानि समाव मेट्रिक आरो हाइ माड्रासानि आनजादखौ मोजाङै खुंफुंनो जुनिया बिफाव लादों सेकण्डारि इडुकेस्वन बर्ड अफ आसाम(SEBA)आ। बेनि थाखाय सेबाया “चिटप्लेन” सायाव गोदान राहा लादों। “S Plan” गेजेरजों आन्जाद सालियाव जिरायनांगोन फरायसाफोरा। “S Plan”नि बादियै आनजाद मिरुआव गिबि सारिनि मासियाव सानै आनजाद होगिरि जिरायनो मोनगोन नैथि सारिनि मासियाव सासेल’ आनजाद होगिरि जिरायनो मोनगोन आरो उननि सारिनि मासिनि थाखायबो बिब्दिनो जिरायनांगोन। एरैहाय गंफ्रोमबो आनजाद भिरुआव मास्क आरो सेनिटाइजार दैथाय हरगोन सेबाया। गंफ्रोमबो आनजाद मिरुनि साफ्रोमबो आनजाद होगिरिफोरनि थाखाय सासेयाव 25 रां खरसा खालामगोन सेबाया। बुंनो थाङोब्ला कभिड-19 नि प्रट’कल मानिनानै आनजाद खुंनो थियारिसै सेबाया। मख’नो गोनांदि फैगौ 11 मेनिफ्राय 3 जुनसिम जागोन गोजौ फरायसालि आरो हाइमाड्रासानि जोबथा आनजाद’आ।